बांग्लादेश में छात्रों के दो गुटों में झड़प, 50 घायल | बांग्लादेश में छात्रों के दो गुटों में झड़प, 50 घायल - Hindi Oneindia
2 min ago चुनाव हारने के बाद नई मुश्किल में फंसे कन्हैया कुमार, दर्ज हुआ केस
12 min ago क्या आजम खान से BJP के लोगों ने ही जया प्रदा को हराया?
बांग्लादेश में छात्रों के दो गुटों में झड़प, 50 घायल
ढाका, 26 अक्टूबर (आईएएनएस)। बांग्लादेश की राजधानी ढाका स्थित एक विश्वविद्यालय में सांस्कृतिक कार्यक्रम के दौरान छात्रों के दो प्रतिद्वंद्वी गुटों के बीच हुई झड़प में 50 से अधिक छात्र घायल हो गए।
शनिवार को ढाका स्थित जगन्नाथ विश्वविद्यालय परिसर में 'जमात-ए-इस्लामी पार्टी' की छात्र इकाई 'इस्लामी छात्र शिबिर' के नेताओं और कार्यकर्ताओं ने 'उदिची शिल्पी गोष्ठी' संगठन के सांस्कृतिक कार्यक्रम पर हमला बोल दिया।
बांग्लादेशी समाचार पत्र 'न्यू एज' ने रविवार को इस संबंध में खबर प्रकाशित की है। समाचार पत्र ने प्रत्यक्षदर्शियों के हवाले से बताया कि शिबिर के कार्यकर्ताओं ने कार्यक्रम स्थल पर तोड़फोड़ की। जबावी कार्रवाई में अवामी लीग पार्टी की छात्र इकाई के नेताओं ने भी शिबिर के कार्यकर्ताओं पर हमला बोल दिया।
हमले में दोनों दलों के छात्र घायल हुए। शिबिर का कहना है कि उसके 20 सदस्य घायल हुए वहीं लीग ने कहा कि हमले में उसके 30 सदस्य घायल हुए।
विश्वविद्यालय के कुलपति अबू हुसैन सिद्दीकी ने बताया कि झड़प के बाद सांस्कृतिक कार्यक्रम को स्थगित कर दिया गया है और मामले की जांच की जा रही है।